《南京遇马丈朝美》
金朝·张斛

浮云久与故山违，茅栋如存尚可依。
行路相逢初似梦，旧游重到复疑非。
沧江万里悲南渡，白发几人能北归。
二十年前河上月，尊前还共惜清晖。

作者简介：（约公元一一二0年前后在世）字德容，渔阳（治所在今天天津蓟县）人。生卒年均不详，辽时南渡，约金太祖天辅中前后在世。仕宋为武陵守。金建国，理索北归，官秘书省著作郎。善书画，工诗宇文虚中颇激赏之。元好问称：“其文笔字画，皆有前辈风调，宇文（虚中）大学士甚赏之。”（《中州集》）斛著有南游、北归等诗集。